8 สัตว์อัศจรรย์ที่ร่างกายโปร่งใส ซึ่งคุณต้องร้องว้าว!

สัตว์ในโลกนี้ล้วนมีความน่าอัศจรรย์ในแบบของตัวเอง ไม่ว่าจะเป็นสัตว์ที่มีความเฉลียวฉลาดอย่างโลมาหรือลิงชิมแปนซี หรือสัตว์ที่เคลื่อนที่ได้ไวอย่างเสือชีต้าและนกกระจอกเทศ แต่ในวันนี้เราจะพาทุกคนไปพบกับสัตว์ที่มีความโปร่งใสเหมือนแก้ว ทั้งที่อยู่ในใต้น้ำ รวมถึงบนบกที่เราสามารถพบได้ในระบบนิเวศต่าง ๆ ทั่วโลก แต่คุณอาจจะไม่เคยเห็น หรือรู้จักมาก่อน จะมีอะไรบ้าง? ไปดูกันเลย

1. ผีเสื้อเกรตาโอโต (Glasswing Butterfly)

หรือที่เรียกกันว่า ผีเสื้อปีกใส เป็นผีเสื้อที่สามารถพบได้บริเวณป่าฝนเขตชื้นในทวีปแอฟริกา ออสเตรเลียและอเมริกาใต้ พวกมันสามารถเติบโตเต็มที่ได้ถึง 5.5-6.1 เซนติเมตร สามารถบินได้ราว 19 กิโลเมตรต่อวัน ที่ความเร็วประมาณ 12 กิโลเมตรต่อชั่วโมง จุดเด่นของพวกมันก็คือปีก เพราะบริเวณปีกจะโปร่งแสงจนมีลักษณะใสเหมือนแก้ว เกิดจากการที่บริเวณนั้นขาดเกล็ดสี ซึ่งคุณสมบัติที่ผิดปกตินี่เองที่ทำให้พวกมันสามารถพรางตัวได้แม้กำลังบินอยู่

@tropicalbutterfliesuk
Glasswing butterfly, Greta oto #fyp #foryou #butterfly #butterflies #flower #foryoupage #butterflyhouse #tropical #plants #plant #xyzbca #bugs #weird #nature
♬ Cornfield Chase – Dorian Marko

2. ด้วงเต่า (Tortoise Beetle)

เป็นด้วงที่มีหลายสายพันธุ์ จุดเด่นของพวกมันจะอยู่ที่เปลือกนอกที่โปร่งใสที่เราแทบจะมองไม่เห็น แต่ก็สามารถเปลี่ยนสีได้ นั่นก็เพราะที่เปลี่ยนโปร่งใสของพวกมันนั้นจะมีของเหลวอยู่ด้วย พวกมันสามารถควบคุมปริมาณของเหลวโดยใช้วาล์วขนาดเล็กในการเพิ่มลดปริมาณของเหลวโดยขึ้นอยู่กับสถานการณ์ เป็นผลให้แสงที่สะท้อนในของเหลวสร้างภาพลวงตาทำให้ดูเหมือนว่าพวกมันเปลี่ยนสีได้ และโดยส่วนใหญ่แล้วตัวผู้จะเปลี่ยนสีในช่วงฤดูผสมพันธุ์ เปลือกนอกของพวกมันจะมีสีแดงสดเพื่อดึงดูดความสนใจของตัวเมีย และทำให้ปลอดภัยจากนักล่า เพราะสีแดงจะทำให้นักล่ามองว่าพวกมันเป็นสัตว์อันตรายหรือสัตว์มีพิษ

@iamelmersworld
Tortoise Beetle Singapore #macrophotography #macroworld #tortoisebeetle #Macro_world
♬ Little Things – Adrián Berenguer

@treecard
This golden leaf beetle with a transparent domed shell is native to the Americas. Its name, Golden Tortoise Beetle (Aspidimorpha sanctaecrucis) is so fitting Have you ever seen one of these?! #natureiswild thokchom_sony
♬ original sound – Treecard

3. กบแก้ว (Glass Frogs)

หรือที่เรียกกันว่า กบโปร่งใส มีถิ่นที่อาศัยอยู่บริเวณอเมริกากลางแถบคอสตาริกา ปานามา และอเมริกาใต้หลายประเทศเช่น เวเนซุเอลา เอกวาดอร์ พวกมันเป็นกบที่มีขนาดตัวเล็กมากแค่ 20-22 มิลลิเมตรเท่านั้น ลักษณะเด่นคือพวกมันเป็นสัตว์ครึ่งบกครึ่งน้ำที่มีผิวโปร่งแสงโดยเฉพาะบริเวณท้อง ทำให้สามารถมองเห็นอวัยวะภายในร่างกายได้อย่างชัดเจน ปัจจุบันมีกบแก้วอยู่ราว 5,000 ตัวทั่วโลก และถือเป็นสัตว์ใกล้สูญพันธุ์ในตอนนี้

@1minuteanimals
Glass Frog The See-Through Body Frog! #glassfrog #seethroughfrog #frog #reticulatedglassfrog #frogs #frogtok
♬ sonido original – 1 Minute Animals

4. กุ้งเงา (Glass Shrimp)

หรือที่เรียกกันว่า กุ้งใส เป็นสัตว์ที่พบได้ในแถบอเมริกาเหนือและยุโรปเนื่องจากพวกมันเป็นกุ้งที่ทนต่อสภาพอุณหภูมิที่สูงได้ กินพวกสาหร่าย อาหารปลาสำเร็จรูป และยังกินพวกซากสัตว์เป็นอาหาร ขนาดตัวเมื่อโตเต็มที่จะมีความยาวประมาณ 5 เซนติเมตร มีอายุค่อนข้างสั้นเพียง 1-1.5 ปีเท่านั้น สีของพวกมันจะใสถึงขาว จนสามารถมองเห็นระบบทางเดินอาหารหรือมองทะลุได้เลย